જલારામ બાપાનો સંકલ્પ હતો કે કોઈને બોજારૂપ થવું નહીં ને જાત મહેનતનો જ રોટલો ખાવો અને ખવડાવવો. જલારામ બાપા અને વીરબાઈ ખેતરમાં કાયાતૂટ મજૂરી કરતાં. જલારામ બાપાની પાસે ચાલીસ મણ દાણો ભેગો થઈ ગયો. તેમણે પત્ની વીરબાઈને કહ્યું, "ઘરમાં ખાવાવાળા આપણે બે જણ અને આટલા દાણાને ભેગા કરીને શું કરીશું?" ત્યારે જલારામ બાપાના મનની વાતને જાણી ગયેલાં વીરબાઈએ કહ્યું, "રામનું નામ લઈને ભૂખ્યાંને ટુકડો આપવાનું શરૂ કરો. તમે તો જાણો જ છો કે જે દે ટુકડો તેને ભગવાન ઢૂકડો."